en en en da en en en da fr da da da da nb da da da ro en en en da nn da da de da da da da en da it da en da fi da da da da da da en nb en nb en nb en nb nl nb da en nb en nb nl nb en nb id nb en
Medulla oblongata kaldes også den forlængede marv. Medulla oblongata er ca. 2,5 cm lang; strækker sig fra medulla spinalis til pons; nedadtil sættes grænsen lige oven over afgangen af fila radicularia til øverste halsnerve; kan beskrives som en keglestub med den brede ende opad; inddeles i to afsnit: en nederste lukket del (ligner medulla spinalis) og en øverste åben del (indgår med sin bagflade i 4. ventrikel); medulla oblongata har en forflade, to laterale flader og en bagflade.
Medulla oblongata forsynes med arterielt blod fra a. spinalis anterior, a. vertebralis og a. cerebellaris posterior inferior (PICA).
Opadtil på hver side en kegleformet prominens, pyramis (indeholder pyramidebanerne); imellem dem findes fissura mediana ventralis; i den nederste lukkede del udslettes denne fure ved decussatio pyramidum (krydsning af de fleste af pyramidebanerne).
Findes bønneformet knude, oliva; både foran og bagved findes tynde nervetråde; fortil samles n. hypoglossus, bagtil n. glossypharyngeus, n. vagus og den bulbære rod af n. accessorius(nervernes apparente udspring).
Den øverste del af bagfladen ligger gemt under lillehjernen og danner en del af bunden i 4. ventrikel; nedadtil kan ses, hvorledes funiculus gracilis og funiculus cuneatus (bagstrengsbanerne) fortsætter opad og ender i hver sin knude, Nc. gracilis og Nc. cuneatus; lateralt for tuberculum cuneatum ligger pedunculus cerebellaris inferior, der forbinder medulla oblongata med cerebellum.
Sidst opdateret 12. juni 2017
Sygdomme & tilstande (1.109)
Medicin.wiki opdateres ikke mere!
Denne side blev lavet for efterhånden mange år siden, men bliver desværre ikke opdateret mere. Alligevel har vi valgt at bevare siden, da nogle måske kan bruge informationerne på artiklerne. Det betyder også at ting der står på siden kan være forældet, og der skal også tages forbehold for fejl. Husk derfor ALTID at dobbelttjekke det du læser!